Christopher Arzrouni
Christopher Arzrouni er dansk debattør og politisk rådgiver. Christopher Arzrouni er cand.scient.pol. og var 1992-94 ansat i Finansministeriet og 1995-96 i Venstres sekretariat. 1996-2004 var han ansat i Dansk Industri, og 2004-05 var han redaktør på Weekendavisen.
2005-10 var Christopher Arzrouni rådgiver for Eva Kjer Hansen, socialminister fra 2004, og han fulgte med hende til Fødevareministeriet, da hun i 2007 skiftede ministerium. 2010-11 var han rådgiver for Venstres Folketingsgruppe, og 2015 blev han rådgiver for udenrigsminister Kristian Jensen.
Han var 2005-10 medlem af bestyrelsen i CEPOS. 2011-15 har han været debatredaktør ved Børsen. 2014-15 var han medlem af Det Etiske Råd.
Christopher Arzrouni har bl.a. skrevet Helt uforsvarligt (2005).
Siden 2019 har han været kommunikationschef hos tobaksvirksomheden Phillip Morris.